CELEX: 52011PC0262
Language: et
Date: 2011-05-16
Title: NÕUKOGU OTSUS milles käsitletakse Euroopa Liidu seisukohta ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepinguga loodud sanitaar- ja fütosanitaarküsimuste ühise korralduskomitee otsuse nr 1/2011 kohta seoses assotsiatsioonilepingu IV lisa V liite A. osa muutmisega Ettepanek: NÕUKOGU OTSUS milles käsitletakse Euroopa Liidu seisukohta ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepinguga loodud sanitaar- ja fütosanitaarküsimuste ühise korralduskomitee otsuse nr 1/2011 kohta seoses assotsiatsioonilepingu IV lisa V liite A. osa muutmisega

|

52011PC0262

NÕUKOGU OTSUS milles käsitletakse Euroopa Liidu seisukohta ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepinguga loodud sanitaar- ja fütosanitaarküsimuste ühise korralduskomitee otsuse nr 1/2011 kohta seoses assotsiatsioonilepingu IV lisa V liite A. osa muutmisega Ettepanek: NÕUKOGU OTSUS milles käsitletakse Euroopa Liidu seisukohta ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepinguga loodud sanitaar- ja fütosanitaarküsimuste ühise korralduskomitee otsuse nr 1/2011 kohta seoses assotsiatsioonilepingu IV lisa V liite A. osa muutmisega  /* KOM/2011/0262 lõplik - NLE 2011/0112 */  

	SELETUSKIRIÜhelt poolt Euroopa Ühenduse ja tema liikmesriikide ning teiselt poolt Tšiili Vabariigi vaheline assotsiatsioonileping allkirjastati 18. novembril 2002. Assotsiatsioonilepingu kõik sätted jõustusid 1. märtsil 2005, pärast seda, kui liikmesriigid olid need ratifitseerinud.Assotsiatsioonilepingu IV lisas on sätestatud sanitaar- ja fütosanitaarmeetmed, mida kohaldatakse loomade ja loomsete saaduste, taimede, taimsete saaduste ja muude kaupadega kaubitsemise ning loomade heaolu suhtes (edaspidi „kokkulepe”).Assotsiatsioonilepingu artikli 89 lõikes 3 on sätestatud, et sanitaar- ja fütosanitaarmeetmetega tegelemiseks moodustatakse assotsiatsioonikomitee, mis koosneb sanitaar- ja fütosanitaarküsimuste eest vastutavatest Euroopa Liidu ja Tšiili esindajatest. Kõnealust komiteed nimetatakse sanitaar- ja fütosanitaarküsimuste ühiseks korralduskomiteeks ja talle on selle kokkuleppe artikli 16 lõike 2 punkti c kohaselt antud volitused muuta otsuse alusel kokkuleppe I–XII liidet.Euroopa Liit peab heaks kiitma ühises korralduskomitees kinnitatava seisukoha seoses kõnealuse kokkuleppe V liite A. osa ajakohastamiseks vajalike muudatuste vastuvõtmisega. Otsuse 2002/979/EÜ artikli 4 lõike 1 alusel võtab komisjoni ettepanekul liidu seisukoha vastu nõukogu.Muudatusettepanekus käsitletakse kokkuleppe V liite A. osa (prioriteetsed sektorid või allsektorid, mille puhul võib samaväärsust tunnustada) ning lisatakse prioriteetide nimekirja kalatooteid käsitlev sektor ja selle allsektor „kahepoolmelised molluskid”.Tšiili Vabariik soovib kasutada B või C klassi tootmispiirkonnas (klassifikatsioon on sätestatud määruses (EÜ) nr 853/2004) püütud kahepoolmeliste molluskite töötlemisviisi, mida ei ole ELi õigusaktidega ette nähtud.Et hinnata, kas soovitud töötlemisviis tagab sama tarbijakaitse taseme kui ELi õigusaktides sätestatud töötlemisviis, tuleb hinnata nende töötlemisviiside samaväärsust.Kokkuleppe artikli 7 lõike 3 kohaselt võib samaväärsuse kindlaksmääramise menetluse algatada üksnes siis, kui kõnealune sektor on V liite A. osas sätestatud prioriteet.Edukate konsultatsioonide tulemusena on lepinguosalised jõudnud kokkuleppele ettepaneku osas, millega muuta selle kokkuleppe V liite A.osa.2011/0112 (NLE)Ettepanek:NÕUKOGU OTSUSmilles käsitletakse Euroopa Liidu seisukohta ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepinguga loodud sanitaar- ja fütosanitaarküsimuste ühise korralduskomitee otsuse nr 1/2011 kohta seoses assotsiatsioonilepingu IV lisa V liite A. osa muutmisega(EMPs kohaldatav tekst)EUROOPA LIIDU NÕUKOGU,võttes arvesse Euroopa Liidu toimimise lepingut, eriti selle artikli 168 lõike 4 punkti b koostoimes artikli 218 lõikega 9,võttes arvesse komisjoni ettepanekutning arvestades järgmist:1.  Nõukogu otsusega 2002/979/EÜ (ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelist assotsieerumist käsitleva lepingu allkirjastamise ja teatavate sätete ajutise kohaldamise kohta)[1] on EL sõlminud lepingu, millega luuakse Euroopa Ühenduse ja selle liikmesriikide ning Tšiili Vabariigi vaheline assotsiatsioon (edaspidi „assotsiatsioonileping”).2.  Assotsiatsioonilepingu IV lisas on sätestatud sanitaar- ja fütosanitaarmeetmed, mida kohaldatakse loomade ja loomsete saaduste, taimede, taimsete saaduste ja muude kaupadega kaubitsemise ning loomade heaolu suhtes (edaspidi „ELi ja Tšiili vaheline kokkulepe”).3.  Assotsiatsioonilepingu artikli 6 lõikes 4 on sätestatud, et assotsiatsioonikomiteel on õigus vastu võtta otsuseid lepingus ettenähtud juhtudel või kui assotsiatsiooninõukogu on talle sellise õiguse delegeerinud.4.  Assotsiatsioonilepingu artikli 89 lõikes 3 on sätestatud erandina artiklist 193, et kõnealuse kokkuleppe käsitlemisel nimetatakse assotsiatsioonikomiteed sanitaar- ja fütosanitaarküsimuste ühiseks korralduskomiteeks (edaspidi „ühine korralduskomitee”). ELi ja Tšiili vahelise kokkuleppe artikli 16 lõike 2 punkti c kohaselt on sellel komiteel õigus otsuse vastu võtmise teel muuta ELi ja Tšiili vahelise kokkuleppe I–XII liiteid.5.  ELi ja Tšiili vahelise kokkuleppe V liite A. osas peaksid prioriteetsuse järjekorras olema esitatud prioriteetsed sektorid või allsektorid, mille puhul võib samaväärsust tunnustada.6.  Tšiili Vabariik soovib kasutada kahepoolmeliste molluskite töötlemisviisi, mida ei ole ELi õigusaktidega ette nähtud.7.  Et hinnata, kas soovitud töötlemisviis vastab tarbijakaitse seisukohast ELi õigusaktides nõutavale tasemele, tuleb hinnata mõlema töötlemisviisi samaväärsust.8.  ELi ja Tšiili vahelise kokkuleppe artikli 7 lõike 4 teises lõigus on ette nähtud, et ELi ja Tšiili vahelise kokkuleppe V liite A. osa muudetakse, et määratleda prioriteetsed sektorid või allsektorid, enne kui samaväärsuse hindamise konsultatsioone võib alustada. Selles liites esitatud prioriteetide nimekirja tuleb kanda sektor „kalatooted” ja selle allsektor „kahepoolmelised molluskid”.9.  Seepärast peab EL vastu võtma ühises korralduskomitees esitatava seisukoha vajalike muudatuste kohta.10.  Otsuse 2002/979/EÜ artikli 4 lõikes 1 on sätestatud, et ELi seisukoha assotsiatsioonikomitees võtab komisjoni ettepanekul vastu nõukogu Euroopa Liidu lepingu asjakohaste sätete kohaselt,ON TEINUD JÄRGMISE OTSUSE:Artikkel 1Assotsiatsioonilepingu sanitaar- ja fütosanitaarküsimustega tegelevas ühises korralduskomitees vastu võetav liidu seisukoht seoses ELi ja Tšiili vahelise kokkuleppe V liite A. osa muutmisega peab olema kooskõlas käesolevale otsusele lisatud otsuse nr 1/2011 eelnõuga.Artikkel 2Ühise korralduskomitee otsus nr 1/2011 muudatuste kohta ELi ja Tšiili vahelise kokkuleppe V liite A. osas avaldatakse Euroopa Liidu Teatajas kohe, kui see otsus on vastu võetud.Brüssel,Nõukogu nimeleesistujaLISAEttepanek:EUROOPA ÜHENDUSE JA TŠIILI VABARIIGI VAHELISE KOKKULEPPE (SANITAAR- JA FÜTOSANITAARMEETMETE KOHTA, MIDA KOHALDATAKSE KAUPLEMISE SUHTES LOOMADE JA LOOMSETE SAADUSTE, TAIMEDE, TAIMSETE SAADUSTE JA MUUDE KAUPADEGA NING LOOMADE HEAOLU SUHTES) ALUSEL LOODUD SANITAAR- JA FÜTOSANITAARKÜSIMUSTE ÜHISE KORRALDUSKOMITEE OTSUS NR 1/2011,[kuupäev] 2011,millega muudetakse IV lisa V liite A. osaKOMITEE,võttes arvesse Euroopa Ühenduse ja Tšiili Vabariigi vahelist kokkulepet sanitaar- ja fütosanitaarmeetmete kohta, mida kohaldatakse kauplemise suhtes loomade ja loomsete saaduste, taimede, taimsete saaduste ja muude kaupadega ning loomade heaolu suhtes, eriti selle artikli 7 lõike 4 teist lõiku,ning arvestades järgmist:(1) ELi ja Tšiili vahelise kokkuleppe artikli 7 lõikes 1 on ette nähtud, et samaväärsust võib tunnustada ühe meetme ja/või mitme meetme ja/või süsteemi suhtes, mida kohaldatakse sektori või allsektori puhul.(2) ELi ja Tšiili vahelise kokkuleppe artikli 7 lõikes 4 on ette nähtud, et need sektorid või allsektorid, mille puhul samaväärsuse tunnustamise menetluse võib algatada, peavad prioriteetsuse järjekorras olema reastatud V liite A. osas.(3) Tšiili Vabariik on huvitatud kahepoolmeliste molluskite lisamisest prioriteetsete sektorite hulka V liite A. osas esitatud kalatoodete alla kuuluvas allsektoris, et algatada samaväärsuse hindamine nende molluskite suhtes kohaldatavate meetmete puhul.(4) Ühise korralduskomitee viiendal koosolekul leppisid lepinguosalised kokku, et tuleb algatada ELi ja Tšiili vahelise kokkuleppe V liite A. osa muutmise menetlus.(5) EL-Tšiili assotsiatsiooninõukogu 27. märtsi 2003. aasta otsuse nr 1/2003[2] artiklis 10 on sätestatud otsuste ja soovituste vastuvõtmise kord,ON VASTU VÕTNUD KÄESOLEVA OTSUSE:Artikkel 1Euroopa Ühenduse ja Tšiili Vabariigi vahelise kokkuleppe V liite A. osa asendatakse käesoleva otsuse lisas esitatud liitega.Artikkel 2Ühine eesistuja või muud lepinguosaliste nimel volitatud isikud kirjutavad alla käesolevale otsusele, mis on koostatud kahes eksemplaris. Otsus võetakse vastu kirjavahetuse teel, mida peavad kaks sekretäri, kes tegutsevad kokkuleppel lepinguosalistega ja tõendavad vajalike õiguslike menetluste järgimist.Artikkel 3Käesolev otsus jõustub viimasena saadetud kirja saatmise kuupäeval.Allkirjastatud Santiagos[kuupäeval] Allkirjastatud Brüsselis [kuupäeval]Ühise korralduskomitee nimelEuroopa Liidu delegatsiooni juht Tšiili Vabariigi delegatsiooni juht_____________LISAV liidePRIORITEETSED SEKTORID JA ALLSEKTORID, MILLE PUHUL VÕIB SAMAVÄÄRSUST TUNNUSTADA, NING ETTEVÕTETE AJUTISE HEAKSKIITMISE TINGIMUSED JA SÄTTEDA. Prioriteetsed sektorid ja allsektorid, mille puhul võib samaväärsust tunnustada1) Sektor: KalatootedAllsektor: Kahepoolmelised molluskid[1] EÜT L 352, 30.12.2002, lk 1.[2] ELT L 95, 11.4.2003, lk 46 (Decision No 1/2003 of the EU-Chile Association Council concerning the adoption of the rules of procedure of the Association Council, the Association Committee and the Special Committees).